kardosdrur/scandi-wiki huggingface dataset:
Walton Goggins

Walton Sanders Goggins, Jr. (født 10. november 1971 i Alabama og opvokset i Lithia Springs i Georgia) er en amerikansk skuespiller, bedst kendt som kriminalbetjent Shane Vendrell i politi-drama-serien The Shield. Han har boet i Los Angeles, lige siden han var 20 år.

Goggins er en kritikerrost skuespiller og er ofte nævnt af andre aktører som "metode mand'på grund af hans intense forberedelser og hans evne til at helt miste sig selv i en rolle. Hans meget roste arbejde som Shane Vendrell på The Shield blev et udstillingsvindue for hans særlige stil af realistiske skuespil. Han tager ofte vanskeligt karakterer og finder deres menneskelighed. Han blev citeret en gang som at sige om at spille 'bad guys', at han »sympatiserer og empatiserer med figurens gevinster og tab". Goggins er også en prisvindende filmskaber. Han har et produktionsselskab – Ginny Mule Pictures – med sin partner Ray McKinnon. Sammen har de lavet fire film:

I 2001 producerede og medvirkede han i kortfilmen The Accountant som vandt en Oscar for «bedste live-action kortfilm» under den 74. Oscar-uddeling.

Udvalgt filmografi 
 2018 – Tomb Raider ... Mathias Vogel
 2015 – The Hateful Eight ... Sheriff Chris Mannix
 2012-13 and on going - Sons of Anarchy (Tv-serie)... Venus van Dam
 2011 – Straw dogs ... Daniel
 2010 – Predators ... Stans
 2010 – Justified ... Boyd Crowder (TV-serie)
 2008 – I Hate to See That Evening Sun Go Down ... Paul Meecham
 2008 – Miracle at St. Anna ... Captain Nokes
 2002-2008 – The Shield ... Shane Vendrell (TV-serie)
 2006 – The Architect ... Joe
 2003 – House of 1000 Corpses ... Deputy Steve Naish
 2002 – The Bourne Identity ... Forskningstekniker
 2001 – The Accountant ... Tommy O'Dell
 2000 – Shanghai Noon ... Wallace
 2000 – The Crow: Salvation ... Stan Robbers
 1998 – Major League: Back to the Minors ... Billy «Downtown» Anderson
 1997 – Switchback ... Bud
 1994 – The Next Karate Kid'' ... Charlie

Eksterne henvisninger 

 

Skuespillere fra USA
Jason Connery

Jason Joseph Connery (født 11. januar 1963) er en britisk skuespiller.

Tidlige liv 

Connery voksede op i London og Skotland. Han gik først på Millfield School en friskole med fælles undervisning i Somerset i England og senere på den uafhængige Gordonstoun School i Skotland. Han er søn af den skotske skuespiller Sean Connery og den australske skuespillerinde Diane Cilento.

Karriere 

Jason Connery udførte mange roller på teater og havde mindre roller i "b-liste"-film. Hans filmdebut var i The Lords of Discipline (1983). Han dukkede op i Doctor Who serien Vengeance on Varos i 1985; han spillede også Robin Hood (en rolle faderen havde i filmen Robin and Marian) i sidste sæson af tv-serien Robin of Sherwood i 1986. Connery blev kendt i England for denne rolle.

Connery har også spillet skaberen af James Bond – Ian Fleming – i 1990'er tv-dramaet Spymaker: The Secret Life of Ian Fleming. (Fleming skabte James Bond, som gjorde hans far til filmstjerne.) I 1997 spillede han titelrollen i Merlin, en fantasy film, The Quest Begins, instrueret af David Winning og filmet on location i Peebles i Skotland.

Han havde en lille rolle i Shanghai Noon og hovedroller i filmene Night Skies (2006) og Lightspeed (2006). Han spillede en vampyrjæger i Brotherhood of Blood (2007). I 2008 debuterede han som instruktør af filmen Pandemic, og i 2009 instruerede han The Devil's Tomb.

Privatliv 
Fra 1996 til 2002 var Connery gift med skuespillerinden Mia Sara. De fik en søn, Dashiell Quinn Connery, født juni 1997.

Eksterne henvisninger 
 

Skuespillere fra Storbritannien
Claus Hornemann

Claus Frees Hornemann (17. februar 1751 i Næstved – 11. februar 1830 i København) var en dansk teolog, fætter til Christian og Jens Wilken Hornemann.

Horneman blev 1766 student, 1768 cand. theol., 1770-73 studerede han i Gøttingen, hvor han blev stærkt påvirket af den berømte orientalist J.D. Michaelis. Efter sin hjemkomst blev han alumnus på Borchs Kollegium, 1776 ekstraordinær professor og året efter ordinær i teologi ved Københavns Universitet, i hvilken stilling ham blev til sin død. 

Så længe Ove Høegh-Guldberg, der var Hornemans beskytter, var ved magten, holdt han sin rationalisme noget i skjul, men efter dennes fald gav han rationalismen frit løb, og ved en "mentalmorailsk" fortolkning af det Nye Testamente, spækket med kåde indfald, godtgjorde han, at Kristus var en hebraisk Sokrates. Uden poetisk forståelse lavede han vittigheder over det Gamle Testamentes billedsprog. 

Over for det vågnende religiøse liv i 19. århundrede stod han hovedrystende, men han havde sympati for de unge, der tog deres studium alvorlig, og for dem, der havde et mandigt, usnobbet ord at føre. 1779 blev han Dr. theol., 1822 fik han biskops rang.

Eksterne henvisninger 
 
 Biografi i Dansk biografisk Lexikon

Teologer fra Danmark
Professorer fra Københavns Universitet
Danskere i 1700-tallet
Danskere i 1800-tallet
Titulære biskopper fra Danmark
Personer i Dansk Biografisk Leksikon
Kommandører af 1. grad af Dannebrog
Personer fra Næstved
Far Away

Far Away (da: "Langt væk") er titlen på en country-inspireret folkballade af Jose Gonzalez. Sangen blev kendt som en del af lydsport til computerspillet "Red Dead Redemption", men er hidtil ikke udgivet på noget fysisk medie. Derimod er den tilgængelig som download fra en mængde online butikker. 

Denne melodi må ikke forveksles med nummeret af sammen navn fra EP'en "Rope and Summit", der er udgivet at samme musiker .

Noter 

Sange
The Forgotten

The Forgotten er en amerikansk tv-serie, der havde premiere den 22. september 2009 på ABC. 9. november 2009, beordrede ABC yderligere fem episoder af serien, hvilket bringer den første sæson samlede til atten episoder. Det blev rapporteret den 14. maj 2010, at den 9 marts 2010 episode ville blive seriens sidste episode.

The Forgotten sendes i Danmark på Kanal 5

Handling
En gruppe af dedikerede, amatør detektiver, medlemmerne af Forgotten Network (også nævnt, i pilot, som Identity Network) forsøger at rekonstruere disse John og Jane Does liv fra, ud fra hvad end små stykker af beviser der er tilbage, og derved finde frem til John eller Jane Does identitet.

Rolleliste

 Christian Slater som Alex Donovan
 Heather Stephens som Lindsey Drake
 Michelle Borth som Candace Butler
 Anthony Carrigan som Tyler Davies
 Bob Stephenson som Walter Bailey
 Rochelle Aytes som Grace Russell
 Elisha Cuthbert som Maxine Denver (episode 12–17)

Noter

Eksterne henvisninger
 

Amerikanske tv-serier fra 2000'erne
Amerikanske tv-serier fra 2010'erne
Medier produceret af Jerry Bruckheimer
Tv-programmer fra American Broadcasting Company
Tadeusz Kościuszko

Andrzej Tadeusz Bonawentura Kościuszko (født 4. februar 1746 i Mereszowszczyzna, Polen, i dag i Hviderusland, død 15. oktober 1817 i Solothurn, Schweiz) var en polsk nationalhelt, general og anfører for den såkaldte Kościuszko-opstand mod Rusland og Preussen i 1794. Han kæmpede også i den amerikanske uafhængighedskrig på George Washingtons side.

Kościuszko studerede fra 1765 ved militærhøjskolen Szkoła Rycerska i Warszawa. Ved siden af militære fag lærte han latin, tysk, fransk, jura, økonomi, aritmetik, geometri og ingeniørkunst. Efter at have fået et kongeligt stipendium kunne han fortsætte studiet i Paris fra 1769. Opholdet i det førrevolutionære Frankrig satte stort præg på hans politiske anskuelser.

Efter et studieophold i Dresden blev han rekrutteret i Frankrig af Silas Deane og Benjamin Franklin og ankom til Amerika i 1776. Der blev han udnævnt til oberst og chefingeniør for «den kontinentale armé». I 1777 blev han knyttet til «den nordlige armé» under Horatio Gates. Han havde ansvaret for opførelsen af flere fæstninger ved den canadiske grænse, f.eks. Fort Clinton som senere blev kendt som West Point. Han deltog i slaget ved Ticonderoga og slaget i Saratoga. Til slut tjenestegjorde han i «den sydlige armé». I 1783 fik han graden brigadegeneral og amerikansk statsborgerskab af den amerikanske kongres.

I 1792 ledede han polske tropper mod den russiske invasion i Polen. Polakkerne led nederlag mod russerne, og det kom til Polens anden deling. Kościuszko flygtede til Sachsen, men i 1794 kom han tilbage til Polen og ledede den opstand, som blev opkaldt efter ham. Under slaget ved Maciejowice blev han skadet og kom i russisk fangenskab.

Efter at han blev løsladt, rejste han i 1796 i eksil i USA og senere i Schweiz. Han fortsatte arbejdet for polsk uafhængighed, men forgæves. Kościuszko blev efter sin død bisat i Wawel-katedralen i Kraków.

Mount Kosciuszko, Australias højeste bjerg (2.228 m.), er opkaldt efter ham. I Philadelphia ligger Thaddeus Kosciuszko National Memorial.

Eksterne henvisninger 

 Mt Kosciuszko Inc – Perth – Australia

Personer i den amerikanske borgerkrig
Officerer
Personer fra Hviderusland
Generaler fra Polen
Desmerurt-slægten

Desmerurt (Adoxa) er en monotypisk slægt med kun én art, den nedennævnte. Alle kendetegn og andre data for slægten følger altså arten, og der henvises til beskrivelsen af den.

 Desmerurt (Adoxa moschatellina)
David Krumholtz

David Krumholtz (født 15. maj 1978) er en amerikansk skuespiller bedst kendt for at spille Professor Charlie Eppes i tv-serien Numb3rs. Han optrådte også som Goldstein i filmene Harold og Kumar Go To White Castle og dens efterfølger Harold og Kumar Escape From Guantanamo Bay, og som Bernard i Tror du på Julemanden? og dens efterfølger Tror du stadig på Julemanden? og Tror du på julemændene?.

Eksterne henvisninger 

 

Skuespillere fra USA
Rob Morrow

Robert Alan "Rob" Morrow (født 21. september 1962) er en amerikansk skuespiller bedst kendt for sin rolle som Don Eppes i tv-serien Numb3rs.

Den 8. marts 2010 blev meddelt, at Morrow har underskrevet en kontrakt til at medvirke i Jerry Bruckheimer's nye serie The Whole Truth .

filmografi 
 Private Resort (1985) .... Ben
 Quiz Show (1994) .... Dick Goodwin
 Saturday Night Live
 Tattingers
 Monsters (TV serie)
 Spenser: For Hire
 Fame (1982 TV serie)
 Mother (1996/II) .... Jeff Henderson
 Last Dance .... Rick Hayes
 Northern Exposure
 Into My Heart (1998) .... Ben
 Only Love (TV) .... Matthew Heller
 The Day Lincoln Was Shot
 Maze (2000)
 The Thin Blue Lie
 Other Voices.... Jeff
 Sam the Man .... Daniel Lenz
 Labor Pains ... Ryan Keene
 Nearly Yours
 Hudson's Law (2001) (TV)
 Night's Noontime (2002) .... Dr. William Minor
 The Emperor's Club.... James Ellerby
 The Guru
 Jenifer
 Going Shopping (2005) .... Miles
 Street Time
 Numb3rs (2005-2010)
 The Bucket List
 Custody

Noter

Eksterne henvisninger 

 

Skuespillere fra USA
Desmerurt

 
Desmerurt (Adoxa moschatellina) er en 5-10 cm høj, flerårig, urteagtig plante med en opret eller opstigende vækst.

Beskrivelse 
Stænglen er hårløs og rund. Bladene sidder grundstillet eller modsat (kun de to blade på stænglen). De er dobbelt trekoblede med lang stilk. Småbladene af første orden er ligeledes langstilkede. Småbladene af anden orden er kortstilkede og dybt indskårne. Stængelbladene er kun en gang trekoblede. Alle blade har groft takket rand. Oversiden er græsgrøn, og undersiden er kun en smule mere grålig.

Blomstringen foregår i april-maj, hvor man finder blomsterne samlet i en lille endestillet og terningformet stand. Den enkelte blomst er regelmæssig og 4- eller 5-tallig (den øverste er 4-tallig, mens de øvrige er 5-tallige) med gulgrønne kronblade. Frugten er en stenfrugt med 3-5 kerner.

Rodsystemet består af en krybende jordstængel og tynde, højtliggende trævlerødder.
Højde x bredde og årlig tilvækst: 0,10 x 0,10 m (10 x 10 cm/år) Disse mål kan fx bruges til beregning af planteafstande, når arten anvendes som kulturplante.

Voksested 

Arten har sin naturlige udbredelse i Nordafrika, Kaukasus, Centralasien, Østasien, Sibirien, Nordamerika og Europa. I Danmark er den almindelig på Øerne og i Østjylland, men sjældnere i resten af Jylland. Den er knyttet til halvskyggede voksesteder med fugtig til våd, næringsrig jord, som den finder i løvskove og krat med kraftig skovbundsflora.

I Morgaston Wood, ved Sherborne St John i Hampshire, England, findes arten sammen med bl.a. sanikel, hvid anemone, kratviol, laurbærdafne, lundvortemælk, nyrebladet ranunkel, skovviol, skovsyre og Veronica montana (en art af ærenpris)

Note

Kilder/Eksterne henvisninger 
 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet  

 
Gule blomster
Skovbundsplanter
Nu eller aldrig

Nu eller aldrig (originaltitel: The Bucket List) er en amerikansk film fra 2007 instrueret af Rob Reiner, skrevet af Justin Zackham, og med stjernerne Jack Nicholson og Morgan Freeman i hovedrollerne. Det vigtigste plot følger to uhelbredeligt syge mænd (spillet af Nicholson og Freeman) på deres tur med en ønskeliste af ting de gerne vil når at prøve inden de ”stiller træskoene”

Filmen havde sin premiere den 15. December 2007 i Hollywood,og blev udgivet i begrænset omfang i USA og Canada og den 25. december 2007 blev den distribueret af Warner Bros. Filmen blev frigivet til en bred udgivelse i USA og Canada den 11. januar 2008 og blev udgivet i Storbritannien den 8. februar 2008 og den  blev udgivet i Australien den 21. februar 2008.

Nu eller aldrig havde dansk biografpremiere 7.marts 2008

Handling 

Mekaniker Carter Chambers (Freeman) og milliardær hospital magnat Edward Cole (Nicholson) mødes for første gang på hospitalet efter at begge har fået stillet diagnosen terminal lungekræft. Selv om Edward ikke er tilfreds med at dele værelse med Carter, og klager over, at han "ser halvdød ud allerede," de bliver venner, som de får deres respektive behandlinger.

Rolleliste 
 Morgan Freeman som Carter Chambers
 Jack Nicholson som Edward Cole
 Sean Hayes som Thomas
 Beverley Todd som Virginia Chambers
 Rob Morrow som Dr. Hollins
 Alfonso Freeman som Roger Chambers
 Andrea Johnson som Elizabeth Chambers

Noter

Eksterne henvisninger 
 officielle hjemmeside
 

Film fra 2007
Film instrueret af Rob Reiner
Sportsunderholdning

Sportsunderholdning (på engelsk: "sports entertainment") er en type skuespil, der viser en angiveligt konkurrencepræget begivenhed, der i sin præsentation bruger en høj grad af teater og overdrivelse med det formål at underholde et publikum. I modsætning til almindelige sportsgrene, som går ud på konkurrence, sportsånd og motion, handler sportsunderholdning primært om selve udførelsen og deltagernes optræden til fordel for publikummet. 

Ofte, men ikke altid, er resultaterne forudbestemte. Det betragtes dog ikke som aftalt spil, men nærmere som en åben erkendelse af, at det er en almen kendt hemmelighed. 

Begrebet blev brugt for første gang af World Wrestling Federation (WWF) i 1980'erne som en beskrivelse for wrestling. I 1989 blev begrebet brugt i en sag mellem WWF og senatet i New Jersey, hvori WWF gjorde det klart, at wrestling var "sportsunderholdning", og sporten derfor ikke skulle fortsætte med at blive reguleret på lige fod med andre konkurrenceprægede sportsgrene. 

Nogle sportsunderholdningsbegivenheder er baseret på rigtige sportsgrene, som fx opvisningskampe i basketball med Harlem Globetrotters. Andre er sportsgrene med visse ændringer til fordel for en øget underholdningsværdi, som fx wrestling, som er udledt af brydning, og roller derby, som kommer af rulleskøjteløb. Andre eksempler på sportsunderholdning er, når almindelige spil og lege, som fx poker og Sten, saks, papir, bliver sendt i tv med involvering af kendte mennesker. 

Wrestling
Underholdende begivenheder
Passion Orange

Passion Orange er et dansk 90'er rockband, med rødder i København. 

Bandet består af Benjamin Hammerum (guitar), Jonas Gauguin (bas), Bjarni Olsen (guitar), Mads Juhl Pedersen (trommer), Henrik Søgaard (vokal).  

Passion Orange’s  musikkarriere tog fart da de vandt Danmarks største musikkonkurrence DM i rock i 1992 foran et kuld af nye bands der kom til at præge dansk musik langt op i 90’erne. 

I en stor artikel i februar 2020 udgaven af musikmagasinet Gaffa fortæller Dizzy Miss Lizzy, Kashmir og Psyched up Janis at Passion Orange som frontløbere for “grungemusik” i Danmark, var en inspiration for den gruppe af nye unge bands der senere fik navnet den grønne bølge. 

Passion Orange var mest kendt for deres intense og energiske koncerter, men på deres andet album “Back in the box” fra 1995 forløste de også deres potentiale på albumformat. Bandet toppede nu også radiolisterne med sangen Saltcracker og Gaffa’s læsere kårede Passion Orange som et af årets tre vigtigste danske bands.

Albummet “Back in the box” blev nomineret til en Grammy i 1996.

Musikanmelder Kim Skotte fra dagbladet Politiken skrev i en anmeldelse af albummet: Passion Orange har på deres andet album “Back in the box” reduceret forbillederne til stærkt krydderi og lavet en af de på een gang mest intense og uforskammet iørefaldende danske rockplader i lang tid. 

Passion Orange blev købt fri af deres pladekontrakt på det lille pladeselskab Instant Records og var nu på Virgin Records, som stod klar til at give gruppen det sidste skub mod det endelige gennembrud. Gruppen stod foran deres største turné til dato, da forsanger Henrik Søgaard, to dage før gruppen skulle åbne deres turné på Roskilde Festivalen, kom ud for en ulykke der gjorde at gruppen måtte aflyse al koncertaktivitet et år frem i tiden. 

Det store gennembrud lod derfor vente på sig, og gruppen brugte tiden derefter på at indspille deres tredje album “Happy” i samarbejde med den store amerikanske mixermogul Don Smith (Rolling Stones, Traveling Wilburys, Eurythmics osv).

Om albummet “Happy” skrev musikanmelder fra Gaffa, Finn P. Madsen bl.a.: 

Henrik Søgaard har ganske enkelt fået sunget sig op som en af ny dansk rocks bedste sangere, og hvis gruppen med “Happy” ikke får deres endelige gennembrud er der ingen retfærdighed til. 

Passion Orange nåede at spille support for den legendariske amerikanske gruppe Kiss, på deres turné i 1997, og spillede kort derefter på den næsten ligeså legendariske “grøn Scene” på Roskilde Festivalen, deres sidste koncert, inden gruppen kort tid efter i et interview med Carsten Holm på P3 proklamerede at de valgte at holde en pause.

Eksterne henvisninger 
 Facebookgruppe

Diskografi 
 Consequences (CD). Instant Records – 1994.
 Trust – Insanity (CD, Single, Promo). Instant Records – 1994
 Back In The Box (CD, Album, Dig). Instant Records – 1995
 Happy (CD, Album). Virgin Records (Denmark) – 1997

Musikgrupper fra Danmark
Musikgrupper fra 1994
My Cassette Player

My Cassette Player er den tyske sanger Lena Meyer-Landruts debutalbum. Det blev udgivet under hendes kunstnernavn Lena den 7. maj 2010, og debuterede som nr. 1 på den tyske albumhitliste.

Produktion 
My Cassette Player omfatter Lena Meyer-Landruts single "Satellite", som også blev Tysklands vindersang ved Eurovision Song Contest 2010, samt sangene "Love Me" og "Bee", som der var blevet udgivet tidligere den 13. marts 2010. Albummet indeholder også coverversioner af "My Same" af Adele og "Mr. Curiosity" af Jason Mraz, som begge blev sunget af Meyer-Landrut under Unser Star für Oslo (Vores stjerne til Oslo), den tyske nationale udvælgelse til Eurovision Song Contest 2010. Albummet indeholder desuden en coverversion af "Not Following", en ikke-udgivet sang af den engelske singer-songwriter Ellie Goulding. Alle de andre sange blev skrevet eller co-skrevet af Stefan Raab og Meyer-Landrut selv

Trackliste 

Debutalbum fra 2010
Popalbum fra Tyskland
Lena Meyer-Landrut
Armory Show

Armory Show eller International Exhibition of Modern Art var en indflydelserig international udstilling af værker af moderne kunstnere der blev vist i New York på 69. regiments depot eller arsenal 17. februar – 15. marts 1913.

Fauvister, kubister og andre kunstnere med Paris som hjemsted blev for første gang introduceret for et amerikansk publikum i stor skala, og udstillingen fik afgørende indflydelse på amerikansk kunst og kunstkritik. Udstillingen var arrangeret af Association of American Painters and Sculptors og blev understøttet af gruppen The Eight. Den blev senere vist i Chicago og Boston.

Der blev vist 12-1300 værker, herunder skulpturer i stort format, af omkring 300 kunstnere fra den europæiske avantgarde – fra Europa kom der omkring 400 malerier og en snes skulpturer – såvel som samtidig amerikansk kunst, der i de tre byer blev set af omkring 300.000 besøgende.

Se også 
 Afsnit om kunst i artiklerne Amerikansk kultur og USA

Eksterne henvisninger 

  Virtuel genskabelse af Armory Show fra American Studies Programs ved University of Virginia. 
 "The New York Armory Show of 1913" fra AskART.com, Artists' Bluebook 
 Digitalisering af materiale vedrørende udstillingen:  "Walt Kuhn, Kuhn Family Papers, And Armory Show Records" i arkivet hos Smithsonian Institution 



Amerikansk kultur
Kunsthistorie
1913
Miss Kiss Kiss Bang

Miss Kiss Kiss Bang er en sang med Oscar Loya & Alex Christensen som repræsenterede Tyskland i Eurovision Song Contest 2009. Med på scenen under opførelsen i finalen i Moskva var blandt andre burleskartisten Dita von Teese.

Referenser

Sange fra Tyskland
Sange fra Eurovision Song Contest 2009
Eurovision Song Contest-sange fra Tyskland
OPA!

"OPA!" (græsk: ΏΠΑ!, IPA: [OPA]) er en sang af den græske sanger Giorgos Alkaios & Friends. Den repræsenterede Grækenland i Eurovision Song Contest 2010. Sangen blev udgivet af tv Hellenic Broadcasting Corporation (ERT) om 26 Februar 2010 sammen med de øvrige kandidatlande sange fra den nationale finale, mens en digital download blev udgivet den 12. marts 2010 i forbindelse med Universal Music Greece.

Baggrund

Produktionshistorie
Alkaios havde oprindeligt skrevet musikken til sangen to år forinden, men havde ingen intentioner om at bidrage til Eurovison Song Contest på det tidspunkt. Efter at tekstforfatter Giannis Antoniou hørte musikken et år tidligere, blev han smittet af sangen og spurgte Alkaios om han kunne skrive sangteksten til den. I processen skrev og bidrog andre musikere og ansatte fra Friends Music Factory herunder Dionisis Schinas, Kassiani Kargiule, Dimitris Hortarias, Stavros Apostolou, Tolis SCHINAS, og Manos Hortarias bl.a. halvdelen af teksten til sangen. Ved afslutning, opfordrede en god ven og musiker Dionysis Schinas sammen med Giannis Antoniou, Alkaios at forelægge sangen til tv ERT om at deltage i den nationale finale. Ved oprindeligt kun at have til hensigt at være komponist på sangen, aftalte Alkaios at forelægge sangen, og Schinas håndleverede sangen til ERT's kontor. Senere blev det besluttet, at Alkaios ville optræde med sangen på scenen sammen med "Friends".

Ifølge Alkaios er 'Opa' et lykkeligt ord og lige, hvad folk har brug for i en tid med problemer. Sangen handler om at lægge fortiden bag sig og starte forfra. I en verden rystet af de nuværende økonomiske forhold, mener Alkaios at folk bare er nødt til at sige 'Opa' og komme videre.

OPA! blev nummer 8 ved Eurovision Song Contest 2010 med 140 point, lige efter Armeniens bidrag med 141 point.

Sange fra 2010
Sange fra Grækenland
Eurovision Song Contest-sange fra Grækenland
Sange fra Eurovision Song Contest 2010